《过芙蓉山对镜山羊斗山新山塔山赋短歌五首》
元代·方回

客谓老夫今老矣，胡为尚落空山里。
千艰百难万不平，上山下山不肯已。
此山第三未为险，人面兽心险于此。
乾坤一纪战旗红，偶脱乱离身不死。
流可无行兮坎即止。君不见羊化为石斗即休，
两角蜗争何所求。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。